stanford-oval/wikipedia huggingface dataset:
גרעין התא
מבנים בגרעין > כרומוזומים

גרעין התא מכיל את מרבית המידע הגנטי בתצורת מולקולת ה-DNA בעלת מבנה הסליל הכפול, ה"מלופפת" סביב כדורונים חלבונים הנקראים היסטונים לכדי מבנים הנקראים כרומוזומים. במהלך רוב מחזור התא מולקולות ה-DNA מאורגנות בקומפלקס הנקרא כרומטין ורק בזמן חלוקת התא (שלב ה-M) מתארגן לצורה המסודרת יותר של הכרומוזום, כפי שהיא נראית בקריוטיפים. חלק קטן מן המידע התורשתי בתא מצוי גם במיטוכונדריה.
ישנן שתי צורות של כרומטין. האאוכרומטין מכיל DNA בצורה יחסית לא צפופה ולכן הגנים הארוזים בו יכולים להתבטא על ידי התא. ההטרוכרומטין הוא גופיף בו ה-DNA ארוז בצורה צפופה מאוד, ולפיכך הגנים הארוזים בו מבוטאים רק לעיתים רחוקות. ההטרוכרומטין לאחר מכן ממוינים להטרוכרומטינים פקולטטיביים, המכילים גנים המוכנסים להטרוכרומטין רק בסוגי תאים מסוימים או רק בשלבים התפתחותיים מסוימים, ולהטרוכרומטינים קונסטיטוטיביים המכילים מבנים כרומוזומליים כגון טלומרים וצנטרומרים. במהלך האינטרפאזה, הכרומטינים מתארגנים ונארזים לגופיפים אינדיבידואליים מובחנים, הם הכרומוזומים, בטריטוריות הכרומוזומליות שלהם.
נוגדנים למספר צורות של גופים כרומטינים, ובמיוחד נוקלאוזומים, כנראה קשורים למספר מחלות אוטו-אימוניות, כגון זאבת אדמנתית מערכתית. נוגדנים אלו ידועים בשם "נוגדנים אנטי גרעיניים" ("Anti-nuclear antibody" או ANA בקיצור) ונצפו גם בחולי טרשת נפוצה כחלק מאי-התפקוד הכללי של מערכת החיסון. כמו במקרה של פרוגריה, תפקידם של הנוגדנים בהגברת הסיפטומים של המחלות האוטו-אימוניות אינו ברור עדיין.
מבנים בגרעין > גרעינון

הגרעינון הוא אברון משני (או "תת-אברון") המצוי בתוך גרעין התא של רוב התאים האאוקריוטים. הגרעינון הוא מבנה עגלגל, כהה ודחוס המופרד בבירור משאר תכולת הגרעין.
תפקידו העיקרי של הגרעינון הוא ייצור הריבוזומים. הגרעינון מורכב מכמה קומפלקסים של חלבונים והוא שוכן בצמוד לכרומוזומים, באזור שבו ה-DNA מכיל גנים המקודדים ל-rRNA. באזור זה, המכונה NOR (ראשי תיבות באנגלית של Nucleolar Organizer Region, "אזור ארגון הגרעינון"), שוכנים רוב הגנים המקודדים ל-rRNA. הגרעינון אינו מוקף בממברנה כלשהי, והוא חשוף לנוקלאופלזמה (הנוזל הממלא את גרעין התא). בתאי האדם, למשל, מפוזרים הגנים ל-rRNA על גבי חמישה כרומוזומים, וגרעינון נפרד נבנה בצמוד לכל אחד מהם.
בגרעינון מתבצע עיבוד ה-pre-rRNA, התעתיק הראשוני של ה-rRNA. הלה נחתך לגדילים המתאימים ליחידות הריבוזום, וכן מתבצע בו שינוי כימי של מספר נוקלאוטידים. את מרבית השינויים בגרעינון מבצעת חומצת גרעין הקרויה sno-RNA, ‏("RNA גרעינוני קטן"). אל הגרעינון מגיעים חלבונים המהווים חלק מהריבוזום, ושם הם מוצמדים ל-rRNA.
מבנים בגרעין > גופים תוך גרעיניים נוספים

מלבד הגרעינון, הגרעין מכיל מספר גופיפים חסרי מעטפות אחרים. אלו כוללים את גופיפי קחאל, אזורי ה-PIKA, גופי ה-PML ואחרים. על אף שתפקידיהם הברורים של חלק מגופים אלו אינם ידועים לנו עד כה, הם מראים כי נוזל הגרעין איננו תערובת אחידה, אלא מכילה תתי אזורים תפקודיים רבים.
מבנים בגרעין > גופים תוך גרעיניים נוספים > גופי קחאל

גרעין תא נורמטיבי מכיל בדרך כלל בין 1 ל-10 יחידות דחוסות הקרויות גופי קחאל (על שם סנטיאגו רמון אי קחאל), שקוטרם הוא בין 0.2 ל-2 מיקרומטר, כאשר ישנה תלות בסוג התא ומין בעל החיים. כאשר הם נצפים תחת מיקרוסקופ אלקטרונים, הם נראים דומים בצורתם לכדורים קטנים וגופים אלה מהווים מוקדי תפוצה עבור החלבון קוילין. גופי קחאל מעורבים בכמה תפקידים הקשורים לעיבוד ה-RNA, ובמיוחד של הבשלת ה-snoRNA וה-snRNA, כמו גם הגהה של ה-mRNA.
תפקידי הגרעין

תפקידיו העיקריים של גרעין התא הם בקרה על ביטוי הגנים והענקת מצע מבודד משאר התא, בו יכולים להתבצע תהליכי שכפול ה-DNA, השעתוק ותהליכי השחבור. ההפרדה שנוצרת על ידי גרעין התא בין מקום התרחשות תהליכים אלו לבין מקום התרחשות תהליך התרגום מאפשרת יצירת שלבים רבים יותר להגבלת התבטאות הגנים, שלבים שאינם קיימים ביצורים פרוקריוטים חסרי הגרעין.
תפקידי הגרעין > מידור התא

מעטפת הגרעין מאפשרת לגרעין לפקח ולברור את תכולתו, וכן מפרידה את תכולת הגרעין מן הציטופלזמה. יכולת זו חשובה לבקרת התהליכים המתרחשים בכל צד של מעטפת הגרעין. במקרים מסוימים, כאשר תהליך ציטופלזמי מסוים צריך להיות מוגבל או להיפסק, מורחק משתתף מרכזי בתהליך, כגון מגיב, מן הציטופלזמה לגרעין, שם הוא מתקשר לגורמי התעתוק לדיכוי יצירתו של אנזים מסוים הדרוש להמשך התגובה.
תפקידי הגרעין > ביטוי גנים

התבטאות הגנים מתחילה את דרכה בתהליך השעתוק, בו נבנית מולקולת RNA על גבי גדיל של DNA באמצעות זיווג בסיסים. במקרה של גנים המבטאים לחלבונים, תוצר תהליך זה הוא mRNA, המועבר לריבוזומים שבציטופלזמה, שם הוא עובר תהליך נוסף הנקרא תרגום, בו נבנה חלבון על פי הקודונים שב-mRNA.
מאחר שהגרעין מהווה אתר בו מתבצע השעתוק, מצויים בו חלבונים רבים הדרושים לתהליך זה או להגבלתו. חלבונים אלה כוללים את האנזים אליקאז האחראי לרופף ולהתיר את הקשרים בין הנוקליאוטידים של שני גדילי ה-DNA, על מנת שהאנזים RNA פולימראז יוכל לבנות על גבי כל אחד מהגדילים מולקולת RNA. כמו כן מצויים גם הטופואיזומראז המרופף את הקשרים בין הגדילים של ה-DNA וכן מספר גדול של גורמי שעתוק.
תפקידי הגרעין > שחבור ה-mRNA הראשוני (pre-mRNA)

מיד לאחר השעתוק, נקראות מולקולות ה-mRNA" mRNA ראשוני" או "pre-mRNA". ה-mRNA הראשוני מכיל מקטעי DNA רבים שאינם מקודדים לחלבונים או אינם רצויים ולכן יש להסירם ממולקולות ה-mRNA שישלחו לתרגום. תהליך זה נקרא שחבור. בתהליך זה, מוסרים קטעים מסוימים מרצף הנוקליאוטידים המרכיב את ה-mRNA הראשוני, בעיקר המקטעים שאינם מקודדים לחלבונים ומקטעי הגנים המקודדים לחלבונים מסוימים מוצמדים זה לזה על מנת ליצור את ה-mRNA הסופי שישלח לתהליך התרגום. קטעי מולקולת ה-DNA המשועתקים ל-mRNA ומורחקים בתהליך השחבור נקראים אינטרונים והקטעים שאינם מורחקים בתהליך השחבור ולפיכך מתורגמים לחלבונים נקראים אקסונים.
תהליך השחבור על אותה מולקולת ה-RNA אינו מתרחש תמיד באותה צורה. שתי מולקולות RNA זהות יכולות לעבור בתא שחבורים שונים, תופעה הידועה כשחבור חליפי. תופעה זו היא האחראית לכך שמספר גנים מצומצם יחסית יכול להביא לכמיליון תוצרים חלבוניים שונים האפשריים בתא איקריוטי. דוגמה נפוצה לתוצר של תהליך השחבור החליפי הם חלבוני הנוגדנים המהווים חלק ממערכת החיסון. תהליכי השחבור והשחבור החליפי מתבצעים בתת-אברון הספלייסוזום שבתוך גרעין התא.
תאים איקריוטיים חסרי גרעין ותאים מרובי גרעינים

על אף שלרוב התאים האיקריוטיים יש גרעין יחיד, ישנם מספר סוגים של תאים איקריוטיים להם אין גרעין, ואחרים להם יש יותר מגרעין אחד. מצב זה יכול להיות תוצאה של תהליך נורמטיבי, כמו תהליך האריתרופויזה במשפחת היונקים, בו תאי הדם האדומים מאבדים את גרעינם כחלק מתהליך ההתפתחות הטבעי שלהם במח העצם, או כתוצאה מחלוקת תא משובשת.
מכיוון שאין בידם מידע גנטי להעביר לדור הבא, תאים חסרי גרעין אינן יכולים להתחלק וליצור תאי בת. כאמור, התאים חסרי הגרעין הידועים ביותר הם תאי הדם האדומים אצל היונקים, החסרים גם אברונים אחרים, כגון מיטוכונדריון ומשמשים בעיקר לתהליכי תחלופת הגזים בגוף. בתהליך האריתרופויזה, תאי הדם האדומים מאבדים, בנוסף לגרעין, גם אברונים נוספים כגון המיטוכונדריה וכן את הריבוזומים. נוכחותם של מוטגנים עלולה לגרום לשחרורם של תאי דם אדומים עם גרעין קטן ולא מפותח, לתוך מערכת ההובלה. תאים חסרי גרעין נוספים יכולים להיווצר בגוף בחלוקת תא לא תקינה, בה תא בת אחד מחוסר גרעין ותא בת אחר בעל שני גרעינים.
בטבע מצויים גם יצורים בהם תאים מרובי גרעינים תקינים. ביניהם נמנים רוב מחלקת ה-Acantharea של הפרוטוזואה ומספר סוגי פטריות.
אבולוציה

כיאה למאפיין המרכזי של התא האיקריוטי, שאלת מוצאו האבולוציוני של גרעין התא היוותה ומהווה מקור להשערות רבות ומגוונות. ארבע השערות עיקריות הוצעו להסבר קיומו, אך אף אחת מהן לא קיבלה תמיכה חד משמעית מהקהילה המדעית.
לפי התאוריה המכונה "המודל הסינוטרופי", יחסי סימביוזה בין חיידקים קדומים לבין חיידקים יצרו תא איקריוטי המכיל גרעין.
השערת התאוריה היא שהסימביוזה נוצרה כאשר חיידק קדום (ארכיאה) הדומה ל"Methanogenic", פלש וחי לתוך חיידק פרוקריוטי הדומה ל"Myxobacteria" ובסופו של דבר התנוון ונוצר הגרעין הראשון. ישנן נקודות דמיון בין תאוריה זו לתאוריה האנדוסימביוטית המקובלת על רוב הקהילה המדעית, המסבירה את מקורם של אברוני המיטוכונדריה והכלורופלסטים המצויים בתאים איקריוטיים, לפיה אברונים אלה התפתחו מיחסים אנדוסימביוטים דומים בין התא האיקריוטי הראשון לבין חיידק פרוקריוטי אווירני (אירובי; המשתמש בחמצן לתהליכי הפקת האנרגיה בתא). תאוריית המודל הסינוטרופי נתמכת על ידי תצפיות שנעשו, בהן התגלה כי לחיידקים קדומים ולאיקריוטים גנים דומים לחלבונים מסוימים, כולל היסטונים. תצפיות שהראו כי החיידק "myxobacteria" הוא בעל כושר תנועה עצמאית, יכול ליצור קומפלקסים רב תאיים ומכיל קינאז וחלבון G בדומה לתאים איקריוטיים, תומך בהשערה כי המקור לתא האיקריוטי הוא בחיידק פרוקריוטי.
לפי התאוריה השנייה, התא האיקריוטי הראשון התפתח מחיידק פרוקריוטי ללא שלב אנדוסימביוטי. תאוריה זו נתמכת על ידי קיומו של החיידק "Planctomycetes". חיידק זה בעל מבנה גרעיני עם נקבוביות פרימיטיביות ומבנים ממודרים אחרים הנמצאים על גבי מעטפת הגרעין בתא איקריוטי.
התאוריה השנויה ביותר במחלוקת גורסת כי מקורה של מעטפת הגרעין, ביחד עם עוד תכונות איקריוטיות, הוא בהדבקת חיידק פרוקריוטי בנגיף. הצעה זו מבוססת על נקודות דמיון הקיימות בין האיקריוטים לבין נגיפים, הכוללות את נוכחות גדילי DNA קווים, ביצוע mRNA capping וקשירה חזקה לחלבונים (כאשר מבצעים אנלוגיה בין ההיסטונים למעטפת הנגיף). כמו כן, הוצע כי השאלה הבלתי פתורה בנוגע להתפתחות הרבייה המינית (שכן לרוב רובם של המיקרואורגניזמים אין רבייה מינית) יכולה להיות קשורה להשערה שמוצאו של התא האיקריוטי הוא נגיפי.
לבסוף, תאוריה חדשה טוענת כי הגרסאות המסורתיות לתאוריה האנדוסימביוטית אינן חזקות מספיק על מנת להסביר את מוצאו של התא האיקריוטי. מודל זה, המכונה "השערת הקרום החיצוני", מציע כי מוצאו של הגרעין הוא בתא קדמון אחד שפיתח קרום חיצוני שני לתא. הקרום הפנימי הסוגר את התא הפך לאחר מכן למעטפת הגרעין ופיתח מבני נקבוביות יותר ויותר משוכללות למעבר של מרכיבים תאיים הנבנים בתוך הגרעין, כגון תתי-יחידות של ריבוזומים.
ראו גם

גנטיקה
רבייה
מיטוזה
מיוזה
ביאורים

↑  למולקולות ה-DNA יש מטען חשמלי שלילי ואילו לחלבוני ההיסטונים מטען חשמלי חיובי ולכן אלו מתקשרים אחד לשני ומולקולת ה-DNA נראית כמלופפת סביב ההיסטונים כאשר נוצר הכרומוזום.
↑  גודלו של גרעין ממוצע הוא כ-6 מיקרומטרים ואילו גודלו של אברון המיטוכונדריון, לדוגמה, הוא בין 0.5 ל-1 מיקרון.
↑  בניגוד לתאי דם אדומים במחלקת היונקים, תאי הדם האדומים הבוגרים של שאר בעלי החוליות אינן חסרי גרעין. במשפחת היונקים, תאי הדם האדומים מאבדים את גרעינם כחלק מתהליך ההתפתחות הטבעי שלהם במח העצם, המכונה אריתרופויזה.
↑  הם כתבו ספר הנקרא: Microscopic Investigations on the Accordance in the Structure and Growth of Plants and Animals, אותו הם כתבו בשפה הגרמנית. כאן תוכלו למצוא עותק של ספרם בתרגום לאנגלית, מתוך "Google Book Search", מנוע חיפוש לספרים.
↑  גודל תא האצטבולריה וכן גודלו היחסי של גרעינו ומיקומו בריזואיד הם שאפשרו להאמרלינג לבצע את החלפת הגרעינים בשנות ה-30. סימוכין.
↑  בביוכימיה, ליגנד הוא שם כולל למולקולה שמתקשרת לקולטן, המצוי על פני קרום התא או בתוכו, ובכך מפעילה מערכת סיגנל.
פוהרבישצ'ה

| --- | --- |
סמל פוהרבישצ'הסמל פוהרבישצ'ה
בית כנסת וכנסייה בפוהרבישצ'ה, איור, 1872
בית כנסת וכנסייה בפוהרבישצ'ה, איור, 1872
 מדינה:  אוקראינה אוקראינה
 מחוז:  מחוז ויניצה ויניצה
 גובה:  228 מטרים
 אוכלוסייה:  ‏
  ‑ בעיירה:  9,209 (1 בינואר 2022)
 קואורדינטות:  49°29′N 29°16′E﻿ / ﻿49.483°N 29.267°E﻿ / 49.483; 29.267
 אזור זמן:  UTC+2
 https://pog-mrada.gov.ua/
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםפוהרבישצ'ה(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםפוהרבישצ'ה(למפת מחוז ויניצה רגילה) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיפוהרבישצ'ה(למפת מחוז ויניצה מוגדלת) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיפוהרבישצ'ה  he tabBackground:;tabBorder:#aaa;defaultTab:0;
פוהרבישצ'ה (באוקראינית וברוסית: Погребище, ברוסית נהגה: פוגרבישצ'ה; ביידיש: פּאָרעבישטש) היא עיר קטנה במחוז ויניצה שבאוקראינה, בסמוך למוצא נהר רוס, בה התקיימה עד השואה קהילה יהודית גדולה.
תולדות היישוב

יישוב במקום מושבה של העיירה נזכר לראשונה בשנת 1148, ובתחילת המאה ה-13 נקרא היישוב בשמו הנוכחי. במאה ה-16 הוענקו ליישוב זכויות עיר.
יהודי פוהרבישצ'ה

בשנת 1897 נמנו בעיירה 2,494 יהודים. במהלך מלחמת האזרחים ברוסיה, בשנת 1919, נערכו ביישוב שני פוגרומים קטלניים. ב-18 במאי רצחו חיילי הצבא האדום כ-400 יהודים בעיירה, ובין ה-18 ל-21 באוגוסט רצחו אוקראינים כ-350 יהודים נוספים בה, ופצעו כ-100. בתקופה הסובייטית פעלו בעיירה מועצה יהודית ממלכתית ובית ספר יידי.
ב-21 ביולי 1941, במהלך מבצע ברברוסה, נכבשה העיירה בידי הגרמנים, ואלו הוציאו בה להורג תוך מספר ימים כמה עשרות יהודים, בסיוע שוטרים אוקראינים. ב-18 באוקטובר 1941 ריכזו שוטרים אוקראינים וגרמנים כ-1,300 מיהודי העיירה, ורצחו אותם בבורות ירי ביער סמוך. בימים שלאחר מכן נרצחו כ-400 יהודים נוספים שהסתתרו בעיירה ובכפרי הסביבה.
כ-200 יהודים מסביבת העיירה, ויהודים שהצליחו להימלט מהאקציה בה, רוכזו בגטו קטן שהוקם ביישוב, בו הועסקו בעבודות כפייה, וסבלו מרעב ומקור. ביוני 1942 נרצחו כל יושבי גטו זה.
מקהילת פוהרבישצ'ה שרדו את השואה בין 16 ל-18 יהודים.
ראו גם

בית הכנסת בפוהרבישצ'ה
חנות כלבו

ערך זה עוסק בחנות קמעונאית. אם התכוונתם למשמעות אחרת, ראו .
כלבו Macy's בניו יורק, מחנויות הכלבו הגדולות בעולם
כלבו (הלחם בסיסים של המילים "כל" ו"בו") היא חנות קמעונאית המוכרת מגוון רחב של מוצרים, ללא קו מוצרים דומיננטי. לרוב ממוקמות חנויות הכלבו במתחמים גדולים, ולעיתים אף מתפרסות על מספר קומות. מגוון המוצרים שמוכרות חנויות הכלבו משתרע בדרך כלל החל ממוצרי מזון, פרטי לבוש, ריהוט, מוצרי חשמל, קוסמטיקה, צעצועים, ועד לתרופות. בישראל הייתה המשביר לצרכן במשך שנים רבות רשת חנויות הכלבו הגדולה בארץ. בשנות ה-90 של המאה ה-20 וה-2000, עם הקמת עשרות קניונים ומרכזי קניות גדולים, נפתחו רשתות כלבו רבות נוספות.
בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בסוף המאה ה-19 פתח חיים צבי טרייביש ביפו חנות כלבו, שהייתה חנות הכלבו הראשונה ביפו ובארץ ישראל כולה. הכלבו שימש את תושבי האזור - יהודים, מוסלמים, נוצרים, ואף את הטמפלרים מיפו ומשרונה. בית הכלבו התפתח ובעקבות זאת התרחב מעגל לקוחותיו שהגיעו מכל רחבי ארץ ישראל.
טרייביש הצטרף למייסדי "אחוזת בית" וביקש להקים בה בית עסק. אולם השכונה נועדה להיות עיר גנים, ועל פי החלטות מייסדיה נאסרה הקמת בתי מסחר או חנויות בתחומה. כדי לעמוד בהחלטות המייסדים, רכש טרייביש בשנת 1910 מגרש ממזרח למסילת הברזל, ברחוב הרצל 22, לצורך הקמת מרכז מסחרי. המגרש נמכר לטרייביש על מנת שיקים עליו בית מסחר, אבל תחת תנאים מגבילים: חל איסור לפתוח פתח לכיוון הבית הסמוך ברחוב הרצל 20; יש להרחיק את הבית לפחות שני מטרים מהבית הסמוך; חל איסור לממכר למשקאות חריפים ועוד. למראית עין הפעילות במרכז המסחרי שהקים טרייביש התרחשה כביכול "מחוץ לעיר", אך עד מהרה הוא הפך להיות מרכזי מאוד בהשפעתו על העיר שהתרחבה והקיפה אותו. הוא שימש כמרכז המסחרי הראשון של תל אביב, ובמרכזו חנות הכלבו הגדולה בבעלות טרייביש, שהייתה חנות הכלבו הגדולה בארץ ישראל.
ב-18 בספטמבר 1965 נפתח כלבו שלום במגדל שלום. את הכל-בו ניהל רפאל (רפי) ברוך במשך 11 שנים. בשנת 1971 פרצה שרפה בכלבו שלום וגרמה לנזק של כמיליון לירות.
בישראל חנויות הכלבו נהנו מתקופות של פופולריות, אולם התמודדו עם אתגרים כתוצאה מהתפשטות הקניונים או התחזקות אתרי הכלבו הגלובליים.
בראשית המאה ה-21 נכנסו בהדרגה רשתות המרכולים כדוגמת שופרסל וחצי חינם גם לתחומי מוצרים כלליים, כמו מוצרים לבית, רהיטים, מוצרי חשמל ואף בגדים (מעבר למצרכי המזון המקובלים ברשתות אלה).
ראו גם

רשת שיווק
ערוץ הפצה
הערות שוליים

1 2  ויקי אוסלנדר, ‏כך דועכת אימפריה: מי הרג את ענקית הקמעונאות סירס, באתר גלובס, 18 באוקטובר 2018
↑  Sears History - 1890s
↑  עזריאל הירש, נועדים ביום קרב, ירושלים, ראובן מס, 1995, עמ' 56.
1 2   הסטודנטית בת ה-29 שהרסה לאמזון את החגיגה, באתר TheMarker‏, 10 בספטמבר 2018
↑  אמזון שוברת את שוק האופנה ואת חדוות הקניות
↑  יעקב שרגל, ניו-יורק, ‏אמזון מסתעפת לכעין רשת כלבו וירטואלית, באתר גלובס, 9 בדצמבר 1998
↑  מהרשת למדפים: אמזון פותחת חנות פיזית בניו יורק, באתר ynet, 27 בספטמבר 2018
| --- | --- |
בקרת זהויות :  NLI: 987007548275105171  PLWABN: 9810539388405606  BnF: cb119344894 (data)  GND: 4273408-3  HDS: 014037  LCCN: sh85037015  NDL: 005638389  NKC: ph123552
ברדלי אפרון

| --- | --- |

 לידה:  24 במאי 1938 (בן 86) סיינט פול, מינסוטה, ארצות הברית 
 ענף מדעי:  סטטיסטיקה, סטטיסטיקה מתמטית, מתמטיקה, בוטסטראפ, הוצאה לאור 
 מקום לימודים:  המכון הטכנולוגי של קליפורניה  אוניברסיטת סטנפורד 
 מנחה לדוקטורט:  רופרט ג. מילר 
 מוסדות:  אוניברסיטת סטנפורד 
 תלמידי דוקטורט:  Norman Breslow, Robert Tibshirani, Naihua Duan, Terry O'Neill, Gail Gong, Stephen Charles Peters, Terry Therneau, Brit Turnbull, Arthur V. Peterson, Jr., Rudolfo Sombillo Angeles, Omkar Muralidharan, Stefan Wager, Stanley H. Shapiro, Abhinanda Sarkar, Samuel Kou, Louis Gordon, James H. Ware, Gary Simon, Ronald A. Thisted, Alan Thornton Gous, Armin Schwartzman, Tim Hesterberg, Leonid B Pekelis 
 פרסים והוקרה:  פרס חזית הידע של קרן BBVA (2016)  עמית המכון לסטטיסטיקה מתמטית (1972)  עמית האיגוד האמריקני לסטטיסטיקה (1970)  פרס ג'וסיה וילארד גיבס (2012)  מדליית גיא מזהב (2014)  המדליה הלאומית למדעים (2005)  פרסי פאול ר. האלמוס - לסטר ר. פורד  עמיתי מקארתור  פרס הזיכרון וילקס  Emanuel and Carol Parzen Prize for Statistical Innovation 
 אתר רשמי
 
בראדלי אפרון (באנגלית: Bradley Efron נולד ב-24 במאי 1938) הוא סטטיסטיקאי אמריקאי. אפרון היה נשיא האגודה האמריקאית לסטטיסטיקה (2004) ונשיא המכון לסטטיסטיקה מתמטית (1987–1988). הוא גם היה עורך (בתחום תיאוריה ושיטות) של כתב העת "Journal of the American Statistical Association" ועורך מייסד של "Annals of Applied Statistics".
אפרון ידוע במיוחד בזכות הצעת טכניקת הדגימה החוזרת Bootstrap, שהייתה לה השפעה רבה בתחום הסטטיסטיקה ובכמעט כל תחום של יישום סטטיסטי. ה-Bootstrap הייתה אחת הטכניקות הסטטיסטיות הראשונות המבוססות על חישוב מחשבים, אשר החליפו נגזרות אלגבריות מסורתיות בסימולציות מבוססות נתונים.
חיים וקריירה

אפרון נולד בסיינט פול, מינסוטה במאי 1938, בנם של מהגרים יהודים רוסים, אסתר ומיילס אפרון. הוא למד במכון הטכנולוגי של קליפורניה (Caltech), וסיים תואר במתמטיקה בשנת 1960. לפי הודאתו, "לא היה לו כישרון למתמטיקה מודרנית מופשטת". עניינו בסטטיסטיקה החל לאחר שקרא את ספרו של הראלד קרמר מקצה לקצה. זמן קצר לאחר מכן, הוא החל ללמוד באוניברסיטת סטנפורד ובסתיו 1960 קיבל את הדוקטורט שלו במחלקה לסטטיסטיקה. בזמן לימודיו בסטנפורד, הוא הושעה למשך שישה חודשים בשל מעורבותו בפרודיה של המגזין Playboy במגזין "Stanford Chaparral".
כיום הוא פרופסור לסטטיסטיקה וביוסטטיסטיקה בסטנפורד. בסטנפורד שימש כיושב ראש המחלקה לסטטיסטיקה, סגן הדיקן של בית הספר למדעי הרוח והמדעים, יושב ראש מועצת הייעוץ של האוניברסיטה, יושב ראש הסנאט של הפקולטה, ומנהל משותף של תוכנית לתואר ראשון במדעי המתמטיקה והמחשוב.
אפרון מחזיק בכיסא הממומן על שם מקס ה. שטיין כפרופסור למדעי הרוח והמדעים בסטנפורד.
הוא תרם רבות וחשובות לתחומים רבים של סטטיסטיקה. עבודתו של אפרון התפרשה על נושאים תאורטיים ויישומיים כאחד, כולל ניתוח בייס אמפירי (עם קארל מוריס), יישומים של גאומטריה דיפרנציאלית להסקה סטטיסטית, ניתוח נתוני הישרדות והסקת נתוני ביטוי גנים במיקרו-מערכים. הוא מחברה של מונוגרפיה קלאסית, The Jackknife, the Bootstrap and Other Resamling Plans (1982) וכן כתב יחד (עם רוברט תיבשיראני) את הטקסט An Introduction to the Bootstrap (1994).
הוא תרם רבות לתחומים שונים בסטטיסטיקה. עבודותיו של אפרון כוללות גם נושאים תאורטיים וגם יישומיים, כולל ניתוחים אמפיריים של שיטות בייסיאניות (עם קרל מוריס), יישום גאומטריה דיפרנציאלית להסקה סטטיסטית, ניתוח נתוני הישרדות והסקת נתוני ביטוי גנים במיקרו-מערכים. הוא מחבר של מונוגרפיה קלאסית, "The Jackknife, the Bootstrap and Other Resampling Plans" (1982) ושני מחברי הספר "An Introduction to the Bootstrap" (1994) עם רוברט טיבשיראני.
הוא יצר קבוצה של קוביות בלתי-טרנזיטיביות בשם הקוביות של אפרון.
פרסים

הוא זכה להצטיינות רבים, כולל מלגת פרס מקארתור, חברות באקדמיה הלאומית למדעים ובאקדמיה האמריקנית לאמנויות ומדעים, מלגה במכון לסטטיסטיקה מתמטית (IMS) והאגודה האמריקאית לסטטיסטיקה (ASA), לסטר. פרס ר' פורד, מדליית ווילקס, פרס פארזן ופרס ראו, פישר, ריץ ו-ולד המרצה.
בראדלי אפרון זכה בכבוד רב ובפרסים רבים לאורך הקריירה שלו, ביניהם:
עמיתי מקארתור
חברות באקדמיה הלאומית למדעים ובאקדמיה האמריקנית לאמנויות ומדעים
עמית במכון לסטטיסטיקה מתמטית (IMS) ובאגודה האמריקאית לסטטיסטיקה (ASA)
פרס לסטר ר. פורד
מדליית וילקס
פרס פרזן
פרס ראו
בשנת 2005, הוענקה לו המדליה הלאומית למדעים הכבוד המדעי הגבוה ביותר בארצות הברית, על עבודתו יוצאת הדופן בתחום הסטטיסטיקה, ובמיוחד על המצאת טכניקת ה-Bootstrapping. הוא קיבל את הפרס ב-29 במאי 2007.
בשנת 2014, זכה במדליית גאי בזהב.
הוא זכה בפרס "Frontiers of Knowledge" של קרן BBVA בקטגוריית מדעי היסוד יחד עם דייוויד קוקס, על פיתוח שיטות סטטיסטיות "חלוציות ובעלות השפעה עצומה" שהוכיחו עצמן כהכרחיות להשגת תוצאות אמינות במגוון רחב של תחומים, מרפואה ועד אסטרופיזיקה, גנומיקה ופיזיקת חלקיקים.
בשנת 2019, קיבל את הפרס הבינלאומי לסטטיסטיקה בקונגרס הסטטיסטיקה העולמי.
פרסומים נבחרים

Efron, B.; Hinkley, D. V. (1978). "Assessing the accuracy of the maximum likelihood estimator: Observed versus expected Fisher Information". Biometrika. 65 (3): 457–487. doi:10.1093/biomet/65.3.457. JSTOR 2335893. MR 0521817.
Bradley Efron (1979). "Bootstrap Methods: Another Look at the Jackknife". The Annals of Statistics. 7 (1): 1–26. doi:10.1214/aos/1176344552.
Efron, B. (1979). "Computers and the theory of statistics: thinking the unthinkable". SIAM Review.
Efron B (1981). "Nonparametric estimates of standard error: The jackknife, the bootstrap and other methods". Biometrika. 68 (3): 589–599. doi:10.1093/biomet/68.3.589.
Efron, B. (1982). "The jackknife, the bootstrap, and other resampling plans". Society of Industrial and Applied Mathematics CBMS-NSF Monographs, 38.
Diaconis, P. & Efron, B. (1983). "Computer-intensive methods in statistics". Scientific American, May, 116–130.
Efron, B. (1983). "Estimating the error rate of a prediction rule: improvement on cross-validation". Journal of the American Statistical Association
Efron, B. (1985). "Bootstrap confidence intervals for a class of parametric problems." Biometrika.
Efron, B. (1987). "Better bootstrap confidence intervals". Journal of the American Statistical Association
Efron, B. (1990). "More efficient bootstrap computations". Journal of the American Statistical Association
Efron, B. (1991). "Regression percentiles using asymmetric squared error loss". Statistica sinica.
Efron, B. (1992). "Jackknife-after-bootstrap standards errors and influence functions". in Journal of the Royal Statistical Society
Efron, B., & Tibshirani, R. J. (1993). "An introduction to the bootstrap". New York: Chapman & Hall, software.
Bradley Efron; Robert Tibshirani (1994). An Introduction to the Bootstrap. Chapman & Hall/CRC. ISBN 978-0-412-04231-7.
Bradley Efron; Trevor Hastie (2016). Computer Age Statistical Inference. Cambridge University Press. ISBN 9781107149892.
הערות שוליים

↑  Bradley Efron Curriculum Vitae (אורכב 18.08.2010 בארכיון Wayback Machine)
↑  Cochran, J. (1 September 2015), "ASA Leaders Reminisce: Brad Efron", Amstat News.
↑  Efron, Bradley (2013). "A 250-year argument: Belief, behavior, and the bootstrap". Bull. Amer. Math. Soc. (N.S.). 50 (1): 129–146. doi:10.1090/s0273-0979-2012-01374-5.
↑  "Guide to the Hammer and Coffin Society Records, 1906–1987". Online Archive of California.
↑  Champkin Julian (2010). "Bradley Efron". Significance. 7 (4): 178–181. doi:10.1111/j.1740-9713.2010.00460.x.
1 2  Bradley Efron (2010). Large-Scale Inference: Empirical Bayes Methods for Estimation, Testing, and Prediction. Institute of Mathematical Statistics Monographs/Cambridge University Press. ISBN 9780521192491.
↑  Weisstein, Eric W. "Efron's Dice". mathworld.wolfram.com (באנגלית). נבדק ב-12 בינואר 2021. {{cite web}}:  (עזרה)
↑  "Non-transitive Dice". www.cut-the-knot.org.
↑  Savage, Richard P. (במאי 1994). "The Paradox of Nontransitive Dice". The American Mathematical Monthly. 101 (5): 429–436. doi:10.2307/2974903. JSTOR 2974903. {{cite journal}}:  (עזרה)
↑  Rump, Christopher M. (ביוני 2001). "Strategies for Rolling the Efron Dice". Mathematics Magazine. 74 (3): 212–216. doi:10.2307/2690722. JSTOR 2690722. נבדק ב-12 בינואר 2021. {{cite journal}}:  (עזרה)
↑  Efron, Bradley (1978). "Controversies in the Foundations of Statistics". Amer. Math. Monthly. 85 (4): 231–246. doi:10.2307/2321163. JSTOR 2321163.
↑  "Awards - Special Lectures Info, Institute of Mathematical Statistics". אורכב מ-המקור ב-2015-02-21. נבדק ב-2015-01-31.
↑  https://www.nsf.gov/od/nms/2005nmslaureates_pressrelease.pdf תבנית:Bare URL PDF
↑  "International Prize in Statistics Awarded to Stanford's Bradley Efron". 2018-11-12.
| --- | --- |
בקרת זהויות :  NLI: 987007427823205171  BnF: cb12378094h (data)  GND: 142290718  ISNI: 0000 0001 1878 1560  LCCN: n82095497  MGP: 14941  NKC: xx0049505  NTA: 069026424  SNAC: w67j47g6  SUDOC: 032826931  VIAF: 76397189   WorldCat (עם VIAF): 76397189